PMIndiaData/PMIndiaSum huggingface dataset:
મંત્રીમંડળે સુવિધાનાં સંપૂર્ણ કદની અંદર 400 મિલિયન ડોલર સુધીની રકમનાં ‘વધારાનાં વિનિમય’ને સમાવવા માટે ‘સાર્કનાં સભ્ય દેશો માટે ચલણ વિનિમય વ્યસ્થાના માળકામાં’ સંશોધન કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે વિનંતીકર્તા સાર્ક સભ્ય દેશોની પરિસ્થિતિઓ અને ભારતની સ્થાનિક જરૂરિયાતો પર ઉચિત સ્વરૂપે ધ્યાન આપ્યાં પછી બે અબજ ડોલરની સંપૂર્ણ સુવિધાના કદની અંદર ઓપરેટેડ 400 મિલિયન ડોલર સુધીની રકમના ‘વધારાનાં વિનિમય’ને સામેલ કરવા અને વિનિમયનાં સમયગાળા, રોલ ઓવર જેવી એનાં સંચાલનની રીતોનાં સંબંધમાં અનુકૂળતા લાવવા માટે સાર્કનાં સભ્ય દેશો માટે ચલણ વિનિમયનાં એરેન્જમેન્ટ સ્વરૂપે સંશોધનને કાર્યોત્તર મંજૂરી આપી દીધી છે. મુખ્ય વિશેષતાઓ : વૈશ્વિક અર્થતંત્રમાં વધારાનુ નાણાકીય જોખમ અને અસ્થિરતનાં કારણે સાર્ક સભ્ય દેશોની ટૂંક ગાળાની વિનિમય જરૂરિયાતો પૂર્વ સમજૂતીઓથી વધારે હોઈ શકે છે. સ્વીકૃત સાર્ક માળખા અંતર્ગત વધારાનાં વિનિમયને સામેલ કરવા સ્વરૂપને જરૂરી અનુકૂળતા મળશે અને ભારત સાર્ક વિનિમયનાં માળખાને અતંર્ગત નિર્ધારિત હાલની મર્યાદાથી વધારે રકમનું વિનિમય પ્રાપ્ત કરવા સાથે સંબંધિત સાર્ક સભ્ય દેશોનાં હાલની વિનંતી પર તાત્કાલિક જવાબ આપવામાં સમર્થ થઈ શકશે. પૃષ્ઠભૂમિ : મંત્રીમંડળે સાર્ક સભ્ય દેશો માટે ચલણ વિનિમય સમજૂતી સાથે સંબંધિત માળખાને વિદેશી ચલણની ટૂંકા ગાળાની જરૂરિયાતો પૂર્ણ કરવા માટે નાણાકીય સહાયતા પ્રદાન કરવા કે લાંબા ગાળાની વ્યવસ્થા થાય ત્યાં સુધી અથવા ટૂંકા ગાળામાં જ સમસ્યાનું સમાધાન થાય ત્યાં સુધી ચુકવણીનાં સંતુલનનાં સંકટને દૂર કરવાની ઇચ્છાથી 01 માર્ચ, 2012નાં રોજ મંજૂરી આપી દીધી હતી. આ સુવિધા અંતર્ગત આરબીઆઈ સાર્કનાં દરેક સભ્ય દેશને એમની બે મહિનાની આયાત જરૂરિયાતોને આધારે અને કુલ મળીને બે અબજ ડોલરથી ઓછી રકમનાં ડોલર, યુરો કે ભારતીય રૂપિયામાં વિવિધ આકારમાં વિનિમયની રજૂઆત કરે છે. દરેક દેશ માટે લઘુતમ 100 મિલિયન ડોલર અને મહત્તમ 400 મિલિયન ડોલરને આધિન વિનિમય રકમ ઉપરોક્ત સુવિધામાં પરિભાષિત કરવામાં આવી છે. દરેક ઉપાડ ત્રણ મહિનાનાં ગાળા અને મહત્તમ બે રોલઓવર સુધી હશે. આરબીઆઈ વધારાનું વિનિમય પ્રાપ્ત કરતાં સભ્ય દેશોને કેન્દ્રીય બેંકો સાથે દ્વિપક્ષીય સ્વરૂપે સંચાલનની વિગત માટે ચર્ચાવિચારણા કરશે.
પ્રધાનમંત્રીએ વીડિયો કોન્ફરન્સ મારફતે વારાણસીમાં ઇન્ડિયા કાર્પેટ એક્સ્પોને સંબોધન કર્યુ

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સ મારફતે વારાણસીમાં ઇન્ડિયા કાર્પેટ એક્સ્પોને સંબોધન કર્યુ હતુ. ભારત અને વિદેશમાંથી મહેમાનોને આવકારતા પ્રધાનમંત્રીએ નોંધ્યુ હતુ કે, વારાણસીમાં દીનદયાળ હસ્તકળા સંકુલમાં ઇન્ડિયા કાર્પેટ એક્સ્પોનું પહેલી વાર આયોજન થયું છે. તેમણે વારાસણી, ભદોહી અને મિર્ઝાપુરનો કાર્પેટ ઉદ્યોગનાં મહત્ત્વપૂર્ણ કેન્દ્રો તરીકે ઉલ્લેખ કર્યો હતો. તેમણે હસ્તકળા, લઘુ અને મધ્યમ ઉદ્યોગોને પ્રોત્સાહન આપવાનાં પ્રયાસો વિશે વાત કરી હતી. પ્રધાનમંત્રીએ કહ્યું હતું કે, ભારતમાં હસ્તકળાની લાંબી પરંપરા છે અને વારાણસી આ સંબંધમાં મુખ્ય ભૂમિકા ભજવે છે. આ સંદર્ભમાં તેમણે મહાન સંત કવિ કબીરનો ઉલ્લેખ કર્યો હતો, જેઓ આ જ વિસ્તાર સાથે નાતો ધરાવે છે. તેમણે કહ્યું હતું કે, હસ્તાકળા આઝાદીની લડત અને સ્વનિર્ભરતા માટે પ્રેરણાસ્રોત હતી. આ સંદર્ભમાં પ્રધાનમંત્રીએ મહાત્મા ગાંધી, સત્યાગ્રહ અને ચરખાનો ઉલ્લેખ કર્યો હતો. પ્રધાનમંત્રીએ જણાવ્યું હતું કે, અત્યારે ભારત કાર્પેટનો સૌથી મોટો ઉત્પાદક દેશ અને વિશ્વમાં કાર્પેટનાં બજારમાં આશરે 35 ટકા હિસ્સો ધરાવે છે. તેમણે આ ક્ષેત્રમાં નિકાસની પ્રભાવશાળી કામગીરી વિશે વાત કરી હતી. તેમણે જણાવ્યું હતું કે, મધ્યમ વર્ગનો ઉદય અને કાર્પેટ ઉદ્યોગને ટેકો – આ બંને પરિબળો કાર્પેટ ઉદ્યોગની વૃદ્ધિ માટે મુખ્ય પરિબળો છે. તેમણે કાર્પેટ બજારની કુશળતાઓની પ્રશંસા કરી હતી, જેના થકી “મેડ ઇન ઇન્ડિયા કાર્પેટ” મોટી બ્રાન્ડ બની છે. તેમણે કાર્પેટ નિકાસકારોને પ્રદાન કરવામાં આવેલા લોજિસ્ટિક સપોર્ટ વિશે અને ગુણવત્તાની સુનિશ્ચિતતા કરવા વૈશ્વિક કક્ષાની પ્રયોગશાળાઓ ઊભી કરવાની વાત કરી હતી. તેમણે સુવિધા માટે લેવામાં આવેલા અન્ય પગલાંઓ વિશે પણ વાત કરી હતી, જેમાં આધુનિક લૂમ અને ધિરાણ સુવિધાઓ આ ક્ષેત્રને ઉપલબ્ધ કરાવવાની વાત સામેલ છે. પ્રધાનમંત્રીએ ભારપૂર્વક જણાવ્યું હતું કે, કેન્દ્ર સરકાર એ સુનિશ્ચિત કરવા કટિબદ્ધ છે કે કાર્પેટ ઉત્પાદકોની કુશળતા અને મહેનત દેશની તાકાત બની છે.
વહીવટી દ્રષ્ટિથી સ્પેક્ટ્રમના ઉદારીકરણ માટે ફાળવાયેલ નીતિમાં પરિવર્તન

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે (6-4-2016) કેન્દ્રીય મંત્રિમંડળની બેઠકમાં જ્યાં બજાર દ્વારા નિર્ધારિત મૂલ્ય ઉપલબ્ધ નથી, ત્યાં વહીવટી દ્રષ્ટિથી ફાળવાયેલા સ્પેક્ટ્રમમાં ઉદારીકરણ માટે નીતિમાં પરિવર્તનને મંજૂરી પ્રદાન કરાઈ. આનાથી નવી પ્રૌદ્યોગિકીઓની શરૂઆત કરવા, સ્પેક્ટ્રમને વહેંચવા અને તેના ટ્રેડિંગ દ્વારા સ્પેક્ટ્રમના સર્વોત્તમ ઉપયોગમાં સહાયતા મળશે. જ્યાં હરાજી દ્વારા નિર્ધારિત થનારા મૂલ્ય ઉપલબ્ધ નથી, ત્યાં વહવટી દ્રષ્ટિથી ફાળવાયેલા સ્પેક્ટ્રમમાં ઉદારીકરણ માટે હાલમાં જ સૂચવાયેલ આરક્ષિત મૂલ્યોને કામચલાઉ મૂલ્યના રૂપમાં લેવાશે. આગળની હરાજીની પ્રક્રિયા પૂર્ણ થવા અને હરાજી દ્વારા નિર્ધારિત થનારા મૂલ્યની ઉપલબ્ધતા બાદ, જે અંતિમ મૂલ્ય પહેલેથી જ ચાર્જ કરવામાં આવ્યું છે તેને ઉદારીકરણની તારીખથી હરાજી દ્વારા નિર્ધારિત થનારા મૂલ્યની સાથે યથાનુપાત આધાર પર સમાયોજિત કરવામાં આવશે. આ નિર્ણય ટ્રાઈની ભલામણોના આધાર પર લેવાયો છે અને આ પ્રક્રિયાના માધ્યમથી 1300 કરોડ રૂપિયાની રાશિ પ્રાપ્ત થવાની સંભાવના છે.
વન ઓશન સમિટમાં પ્રધાનમંત્રી શ્રી નરેન્દ્ર મોદીની ટિપ્પણી

રાષ્ટ્રપતિ મેક્રોન, મહાનુભાવો, નમસ્કાર! હું મહાસાગરો માટે આ મહત્વપૂર્ણ વૈશ્વિક પહેલ માટે રાષ્ટ્રપતિ મેક્રોનને અભિનંદન આપું છું. ભારત પાસે હંમેશા દરિયાઈ સંસ્કૃતિ રહી છે. અમારા પ્રાચીન શાસ્ત્રો અને સાહિત્ય દરિયાઈ જીવન સહિત મહાસાગરોની ભેટ વિશે વાત કરે છે. આજે આપણી સુરક્ષા અને સમૃદ્ધિ મહાસાગરો સાથે જોડાયેલી છે. ભારતની ”ઇન્ડો-પેસિફિક મહાસાગર પહેલ” મુખ્ય આધારસ્તંભ તરીકે દરિયાઇ સંસાધનો ધરાવે છે. ભારત “રાષ્ટ્રીય અધિકારક્ષેત્રની બહાર જૈવ-વિવિધતા પર ઉચ્ચ મહત્વાકાંક્ષા ગઠબંધન” ની ફ્રેન્ચ પહેલને સમર્થન આપે છે. અમે આ વર્ષે કાયદેસર રીતે બંધનકર્તા આંતરરાષ્ટ્રીય સંધિની આશા રાખીએ છીએ. ભારત સિંગલ યુઝ પ્લાસ્ટિકને નાબૂદ કરવા માટે પ્રતિબદ્ધ છે. ભારતે તાજેતરમાં દરિયાકાંઠાના વિસ્તારોમાંથી પ્લાસ્ટિક અને અન્ય કચરો સાફ કરવા માટે રાષ્ટ્રવ્યાપી જાગૃતિ અભિયાન હાથ ધર્યું છે. ત્રણ લાખ યુવાનોએ લગભગ 13 ટન પ્લાસ્ટિક કચરો એકઠો કર્યો. મેં અમારી નૌકાદળને આ વર્ષે 100 જહાજ-દિવસ સમુદ્રમાંથી પ્લાસ્ટિક કચરો સાફ કરવા માટે યોગદાન આપવાનો પણ નિર્દેશ આપ્યો છે. સિંગલ યુઝ પ્લાસ્ટિક પર વૈશ્વિક પહેલ શરૂ કરવામાં ફ્રાન્સ સાથે જોડાવાથી ભારત ખુશ થશે. આભાર, રાષ્ટ્રપતિ મેક્રોન. ” …
પ્રધાનમંત્રીએ કેવડિયા ખાતે ટેકનોલોજી ડેમોન્સ્ટ્રેશન સાઇટનું ઉદઘાટન કર્યું

પ્રધાનમંત્રી શ્રી નરેન્દ્ર મોદીએ આજે ગુજરાતનાં કેવડિયામાં ટેકનોલોજી ડેમોન્સ્ટ્રેશન સાઇટ (ટેકનોલોજી પ્રદર્શન સ્થળ)નું ઉદઘાટન કર્યું હતું. ટેકનોલોજી ડેમોન્સ્ટ્રેશન સાઇટ પર પોલીસ અને અર્ધલશ્કરી દળો તૈયાર કરવામાં આવેલા વિવિધ પ્રદર્શનો છે, જેમાં ઘાતક અને બિન-ઘાતક શસ્ત્રો અને આધુનિક ટેકનોલોજી પ્રદર્શિત કરવામાં આવી છે. અહીં સીઆઇએસએફ (કેન્દ્રીય ઔદ્યોગિક સુરક્ષા દળ), સીઆરપીએફ (કેન્દ્રીય અનામત પોલીસ દળ), બીએસએફ (સરહદી સુરક્ષા દળ), એનએસજી (રાષ્ટ્રીય સુરક્ષા દળ) અને વિવિધ રાજ્યની પોલીસની ટુકડીઓએ ઉડ્ડયન સુરક્ષા, દળોનાં આધુનિકીકરણ, ડિજિટલ પહેલો વગેરે જેવા વિવિધ વિષયો પર કેન્દ્રીત આધુનિક ટેકનોલોજીનું પ્રદર્શન કરવામાં આવ્યું છે. સીઆઇએસએફની થીમમાં એરપોર્ટ પર ઝડપી અને અસરકારક ફેશિયલ રેકગ્નિશન ટેકનોલોજી પર કેન્દ્રિત હોવાની સાથે તેમા વપરાતી વિવિધ આધુનિક ટેકનોલોજીનો સમાવેશ થાય છે, એનએસજીએ સીક્યોરિટી કિટ્સ, આધુનિક શસ્ત્રસરંજામ અને રિમોટ કન્ટ્રોલ્ડ વ્હિકલ્સ અને ઉપકરણ પ્રદર્શિત કર્યા છે. ગૃહ મંત્રાલયે મુખ્યત્વે ‘112’ પહેલ પ્રદર્શિત કરી હતી, જે તમામ ઇમરજન્સી માટે એક નંબર સૂચવે છે. ગૃહ મંત્રાલયનાં પ્રદર્શનમાં જાતિગત અપરાધો પર રાષ્ટ્રીય આંકડા, ઇ-મુલાકાત અને અન્ય ડિજિટલ પહેલો દર્શાવવામાં આવી હતી. સીઆરપીએફનાં સ્ટૉલમાં સીઆરપીએફનાં અધિકારીઓને પ્રાપ્ત થયેલા શૌર્ય ચંદ્રકો અને સન્માનોનું પ્રદર્શન કરવામાં આવ્યું છે. વર્ષ 1939થી અત્યાર સુધીનાં શૌર્ય અને સીઆરપીએફનાં જવાનોની લડાઈની ઐતિહાસિક યાદોનું પ્રદર્શન પણ યોજાયું છે. પ્રધાનમંત્રીએ ગુજરાત પોલીસનાં પ્રદર્શનની પણ મુલાકાત લીધી હતી, જેમાં વિશ્વાસ પ્રોજેક્ટ અને સંબંધિત આધુનિક ટેકનોલોજીનું પ્રદર્શન કરવામાં આવ્યું છે. દિલ્હી પોલીસે ડિજિટલ પહેલો દર્શાવી હતી, ત્યારે જમ્મુ અને કાશ્મીરની પોલીસે દેશની સલામતી અને સુરક્ષા સુનિશ્ચિત કરવા માટે ઉપયોગી સુરક્ષા વાહનોનું પ્રદર્શન કર્યું હતું.
પ્રધાનમંત્રીએ બહેરીનના હિઝ રોયલ હાઈનેસ ક્રાઉન પ્રિન્સ અને પ્રધાનમંત્રી સલમાન બિન હમાદ અલ ખલીફા સાથે ટેલિફોન પર વાત કરી

પ્રધાનમંત્રી શ્રી નરેન્દ્ર મોદીએ આજે બહેરીનના હિઝ રોયલ હાઈનેસ ક્રાઉન પ્રિન્સ અને પ્રધાનમંત્રી સલમાન બિન હમાદ અલ ખલીફા સાથે ટેલિફોન પર વાત કરી. એચઆરએચ પ્રિન્સ સલમાને ભારતના પ્રજાસત્તાક દિવસ નિમિત્તે શુભેચ્છા પાઠવી હતી. બંને નેતાઓએ ભારત અને બહેરીન વચ્ચેના દ્વિપક્ષીય સંબંધોની સમીક્ષા કરી અને સંતોષ વ્યક્ત કર્યો કે સંબંધોમાં રાજકીય, વેપાર અને રોકાણ, ઊર્જા, આરોગ્ય, સુરક્ષા અને લોકોથી લોકોના સંપર્કો સહિતના વિવિધ ક્ષેત્રોમાં સતત પ્રગતિ જોવા મળી છે. ભારત અને બહેરીન 2021-22માં બે દેશો વચ્ચે રાજદ્વારી સંબંધોની સ્થાપનાની સુવર્ણ જયંતીની ઉજવણી કરી રહ્યા છે. પ્રધાનમંત્રીએ કોવિડ મહામારી દરમિયાન બહેરીનમાં ભારતીય સમુદાયની ઉત્તમ કાળજી લેવા માટે, તેમજ તેમની સામાજિક અને સાંસ્કૃતિક જરૂરિયાતોનું ધ્યાન રાખવા બદલ બહેરીનના નેતૃત્વનો આભાર માન્યો હતો. પ્રધાનમંત્રી શ્રી નરેન્દ્ર મોદીએ મહામહિમ કિંગ હમાદ બિન ઈસા અલ ખલીફાને તેમની શુભેચ્છાઓ પાઠવી અને હિઝ રોયલ હાઈનેસ ક્રાઉન પ્રિન્સ અને પ્રધાનમંત્રી પ્રિન્સ સલમાન બિન હમદ અલ ખલીફાને અગાઉ ભારતની મુલાકાત માટે પાઠવેલા આમંત્રણનો પુનરોચ્ચાર કર્યો હતો. " …
પ્રધાનમંત્રીએ જમ્મુ – કાશ્મીરના મુખ્યમંત્રી મુફ્તી મોહમ્મદ સઈદના નિધન પર શોક વ્યક્ત કર્યો.

પ્રધાનમંત્રી શ્રી નેરન્દ્ર મોદીએ જમ્મૂ-કાશ્મીરના મુખ્યમંત્રી શ્રી મુફ્તી મોહમ્મદ સઈદના નિધન પર શોક વ્યક્ત કર્યો છે. તેના પરિવાર અને સમર્થકો પ્રત્યે સંવેદના વ્યક્ત કરતા પ્રધાનમંત્રીએ કહ્યું કે, “મુફ્તી સાહેબના નિધનથી દેશ અને જમ્મુ-કાશ્મીરમાં એક મોટી ખોટ ઉત્પન્ન થઈ છે, જ્યાં તેમના અનુકરણીય નેતૃત્વથી લોકોના જીવન પર ખૂબ મોટી અસર હતી. તેમની આત્માને શાંતિ મળે. મુફ્તી સાહેબની રાજનીતિજ્ઞતા અલગ દેખાઈ પડતી હતી. લાંબી રાજનીતિક સફર દરમિયાન તેમને રાજનીતિના ક્ષેત્રમાં ઘણાં પ્રશંસકો મળ્યા. પોતાના નેતૃત્વ દ્વારા તેમણે જમ્મુ-કાશ્મીરને હીલિંગ ટચ (દુઃખ દૂર કરનારો સ્પર્શ) પ્રદાન કર્યો. આપણને સૌને તેમની ખોટ સાલશે.”
ભારત અને પોર્ટુગલઃ અંતરિક્ષથી લઈને દરિયાઈ ક્ષેત્રમાં સહકાર

પ્રધાનમંત્રી નરેન્દ્ર મોદીની લિસ્બનની મુલાકાત દરમિયાન બંને દેશોએ ઇન્ડિયા પોર્ટુગલ સ્પેસ એલાયન્સની રચના કરવા અને સંયુક્તપણે આધુનિક સંશોધન કરવા સમજૂતી કરારો (એમઓયુ) પર હસ્તાક્ષર કર્યા હતા. આ સમજૂતીઓ પોર્ટુગલ સાથે ભારતની વિજ્ઞાન અને ટેકનોલોજીમાં ભાગીદારીને પ્રોત્સાહન આપશે, જે અંતર્ગત વિશિષ્ટ એઝોરસ આર્કિપેલાગો – ધ એટલાન્ટિક ઇન્ટરનેશનલ રિસર્ચ સેન્ટરની સ્થાપના કરવામાં આવશે. આ સેન્ટર ટ્રાન્સ-એટલાન્ટિક અને ઉત્તર-દક્ષિણ સહકાર માટે સંશોધન, નવીનતા અને નોલેજ કેન્દ્ર તરીકે કામ કરશે. સંશોધન અને શૈક્ષણિક સંસ્થાઓના આંતરરાષ્ટ્રીય નેટવર્ક ઊભું કરવામાં આવશે. તેનો ઉદ્દેશ સંશોધનને ટેકો આપવા પ્રોત્સાહક વાતાવરણ પ્રદાન કરવાનો તથા નવા વાતાવરણ, પૃથ્વી, અંતરિક્ષ અને દરિયાઈ સંશોધનને પ્રોત્સાહન આપવાનો છે. અંતરિક્ષના સંબંધમાં સહકારની અપેક્ષા છે, જેમાં અત્યાધુનિક નેનો અને માઇક્રો સેટેલાઇટનો વિકાસ અને સહકાર સામેલ છે. દરિયાઈ વિજ્ઞાન પર પ્રોજેક્ટ ભારતને એટલાન્ટિકના વાતાવરણ અને દરિયાઈ વર્તણૂંકનો અભ્યાસ કરવા સક્ષમ બનાવશે તથા ચોમાસા સહિત હવામાનની પેટર્ન સાથે જોડાણ કરશે.
પ્રધાનમંત્રીએ રાષ્ટ્રીય ગંગા પરિષદની પ્રથમ બેઠકની અધ્યક્ષતા કરી

ઉત્તરપ્રદેશના કાનપુરમાં આજે યોજાયેલી રાષ્ટ્રીય ગંગા પરિષદની પ્રથમ બેઠકમાં પ્રધાનમંત્રી શ્રી નરેન્દ્ર મોદીએ અધ્યક્ષતા કરી હતી. આ પરિષદને ગંગા અને અન્ય પેટા નદીઓ સહિત ગંગા નદી બેસીનમાં થઇ રહેલા પ્રદૂષણને રોકાવા માટે અને તેના કાયાકલ્પ માટે દેખરેખની સંપૂર્ણ જવાબદારી સોંપવામાં આવી છે. આ પરિષદની પ્રથમ બેઠકનું આયોજન કરવાનો મૂળ હેતુ સંબંધિત રાજ્યોના તમામ વિભાગોમાં તેમજ સંબંધિત કેન્દ્રીય મંત્રાલયોમાં ‘ગંગા કેન્દ્રિત’ અભિગમનું મહત્વ વધુ મજબૂત બનાવવાનો હતો. આજની બેઠકમાં જળ શક્તિ, પર્યાવરણ, કૃષિ અને ગ્રામીણ વિકાસ, સ્વાસ્થ્ય, શહેરી બાબતો, ઊર્જા, પ્રવાસન, શિપિંગ મંત્રાલયના કેન્દ્રીય મંત્રીઓ, ઉત્તરપ્રદેશ અને ઉત્તરાખંડ રાજ્યના મુખ્યમંત્રીઓ, બિહારના નાયબ મુખ્યમંત્રી, નીતિ આયોગના ઉપાધ્યક્ષ તથા અન્ય વરિષ્ઠ અધિકારીઓએ હાજરી આપી હતી. આ બેઠકમાં પશ્ચિમ બંગાળ રાજ્યએ હાજરી આપી નહોતી અને ઝારખંડમાં હાલમાં ચાલી રહેલી ચૂંટણીઓના કારણે આચર સંહિતા અમલી હોવાથી તેણે ભાગ લીધો નહોતો. પ્રધાનમંત્રીએ અત્યાર સુધી આ દિશામાં થયેલા કામકાજોની સમીક્ષા કરી હતી અને ‘સ્વચ્છતા’, ‘અવિરલતા’ અને ‘નિર્મળતા’ પર ધ્યાન કેન્દ્રિત કરીને ગંગા નદીની સફાઇ કરવા માટે વિવિધ પાસાઓ પર ચર્ચા કરી હતી. તેમણે અવલોકન કર્યું હતું કે, માતા ગંગા આ ઉપખંડમાં સૌથી પવિત્ર નદી છે અને તેના કાયાકલ્પમાં સહકારી સંઘવાદનું ઉત્કૃષ્ટ દૃશ્ટાંત સાકાર થવું જોઇએ. પ્રધાનમંત્રીએ જણાવ્યું હતું કે, ગંગાનો કાયાકલ્પ એ દેશ માટે ઘણા લાંબા સમયથી પડતર રહેલો પડકાર છે. તેમણે નોંધ્યું હતું કે, સરકારે વર્ષ 2014માં ગંગામાંથી પ્રદૂષણ નિવારણ, સંરક્ષણ અને તેના કાયાકલ્પના આશય સાથે સરકારના વિવિધ પ્રયાસો અને પ્રવૃત્તિઓને સંકલિત કરીને ‘નમામી ગંગે’ નામથી વ્યાપક પહેલની શરૂઆત કરવાં આવી હતી જેમાં અત્યાર સુધીમાં ઘણું કામ થઇ ગયું છે, કાગળની મિલો દ્વારા ઝીરો વેસ્ટ જેવી નોંધપાત્ર સિદ્ધિઓ મળી છે અને નાળાઓ તેમજ ગટરોના કારણે થતા પ્રદૂષણમાં પણ ઘણો ઘટાડો થયો છે; જોકે, હજુ પણ આ દિશામાં ઘણું બધુ કરવાની જરૂર છે. પ્રથમ વખત, કેન્દ્ર સરકારે 2015-20 દરમિયાન જ્યાંથી ગંગા નદી પસાર થતી હોય તેવા રાજ્યોમાં નદીનો પ્રવાહ પૂરતા પ્રમાણમાં તેમજ અવિરત આગળ વધે તે સુનિશ્ચિત કરવા માટે રૂપિયા 20,000 કરોડની ફાળવણીનું વચન આપવામાં આવ્યું છે. અત્યાર સુધીમાં, રૂપિયા 7700 કરોડ ખર્ચ થઇ ગયા છે જેમાં મુખ્યત્વે નવા સીવેજ ટ્રીટમેન્ટ પ્લાન્ટના નિર્માણમાં ખર્ચ થયો છે. પ્રધાનમંત્રીએ ભારપૂર્વક કહ્યું હતું કે, નિર્મળ ગંગા માટે સુધારા માળખામાં રાષ્ટ્રીય નદીઓના કાંઠે વસેલા શહેરોમાંથી શ્રેષ્ઠ પ્રથાઓના પ્રસાર દ્વારા ઘણી મોટાપાયે જનજાગૃતિની તેમજ લોકો તરફથી ખૂબ મોટાપાયે પૂર્ણ સહયોગની જરૂર પડશે. જિલ્લા ગંગા સમિતિઓની કાર્યક્ષમતા તમામ જિલ્લાઓમાં સુધારવી જોઇએ, જેથી આ યોજનાઓના ઝડપી અમલ માટે અસરકારક માળખું ઉપલબ્ધ કરાવી શકાય. ગંગાની કાયાકલ્પ પરિયોજનાના ભંડોળ માટે વ્યક્તિગત લોકો,
પ્રધાનમંત્રીએ રોશ હશનાહ નિમિત્તે વિશ્વભરના યહૂદી લોકોને શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ રોશ હશનાહના અવસરે ઇઝરાયેલના પ્રધાનમંત્રી નફ્તાલી બેનેત, ઇઝરાયેલની મૈત્રીપૂર્ણ જનતા અને વિશ્વભરના યહૂદી લોકોને હાર્દિક શુભેચ્છાઓ પાઠવી છે. એક ટ્વિટમાં પ્રધાનમંત્રીએ કહ્યું; "રોશ હશનાહના અવસરે પ્રધાનમંત્રી @naftalibennett, ઇઝરાયેલની મૈત્રીપૂર્ણ જનતા અને વિશ્વભરના યહૂદી લોકોને આજે રોશ હશનાહની ઉજવણી કરવા માટે હાર્દિક શુભેચ્છાઓ. @
પ્રધાનમંત્રીએ શિક્ષક દિનના અવસરે શિક્ષકવર્ગને શુભકામના પાઠવી છે,ડૉ. સર્વપલ્લી રાધાકૃષ્ણનને શ્રદ્ધાંજલિ અર્પણ કરી.

વડાપ્રધાન શ્રી નરેન્દ્ર મોદીએ શિક્ષક દિવસના અવસરે શિક્ષકોને શુભકામનાઓ પાઠવી હતી. તેમણે ડૉ.સર્વપલ્લી રાધાકૃષ્ણનને શ્રદ્ધાંજલિ આપી હતી. આ પ્રસંગે વડાપ્રધાને કહ્યું હતું કે શિક્ષક દિવસના અવસરે દરેક શિક્ષકને શુભકામનાઓ અને હું મહાન વિદ્વાન તથા શિક્ષક શ્રી ડૉ.સર્વપલ્લી રાધાકૃષ્ણનને શ્રદ્ધાંજલિ અર્પણ કરું છું.
‘ટીકા ઉત્સવ’ કોરોના સામેના બીજા મહાયુદ્ધનો પ્રારંભ છે: પ્રધાનમંત્રી

પ્રધાનમંત્રી શ્રી નરેન્દ્ર મોદીએ ટીકા ઉત્સવ વેક્સિનેશનને એક તહેવાર તરીકે ગણાવ્યો હતો અને કોરોના સામેના બીજા મહાયુદ્ધનો પ્રારંભ ગણાવીને અંગત સ્વચ્છતાની સાથે સાથે સામાજિક સ્વચ્છતા પર વિશેષ ભાર મૂક્યો હતો. મહાત્મા જ્યોતિબા ફૂલેની જન્મજયંતીના અવસરે રવિવારથી ટીકા ઉત્સવનો પ્રારંભ થયો હતો અને આ ઉત્સવ 14મી એપ્રિલે બાબા સાહેબ આંબેડકરની જન્મજયંતી સુધી જારી રહેશે. આ પ્રસંગે એક સંદેશમાં આ ઝુંબેશ અંગે પ્રધાનમંત્રીએ ચાર મુદ્દા પર ભાર મૂકયો હતો. પ્રથમ, દરેક વ્યક્તિ વેક્સિન લે, તેનો અર્થ એ થયો કે નિરક્ષર કે વૃદ્ધ લોકો જે વેક્સિન માટે જઈ શકતા ન હોય તેમને સહકાર આપવો. બીજું દરેક- દરેકની સારવાર કરે. આ મુદ્દા હેઠળ કોરોનાની સારવાર માટે એવા લોકોને મદદ કરવી જેની પાસે સંસાધનો નથી અથવા તો કેવી રીતે વેક્સિન લેવી તેની માહિતી નથી. ત્રીજું એ કે દરેક વ્યક્તિ -દરેકનું રક્ષણ કરે. તેનો અર્થ એ થયો કે મારે માસ્ક પહેરીને મારી જાતને બચાવવી જોઇએ અને અન્યનું રક્ષણ કરવું જોઇએ. આ બાબત પર ભાર મુકાવો જોઇએ. છેલ્લે સમાજ અને લોકોએ માઇક્રો કન્ટેનમેન્ટ ઝોનની રચના કરવામાં પહેલ કરવી જોઇએ. એકાદ પોઝિટિવ કેસ પણ જણાય તો પરિવારના સદસ્યો અને સમાજના સદસ્યોએ માઇક્રો કન્ટેનમેન્ટ ઝોનની રચના કરવી જોઇએ. ભારત જેવા અતિ ગીચ વસ્તી ધરાવતા દેશમાં કોરોના સામેની લડતમાં માઇક્રો કન્ટેનમેન્ટ ઝોન અત્યંત મહત્વનું પરિબળ છે તેમ પ્રધાનમંત્રીએ ઉમેર્યું હતું. પ્રધાનમંત્રીએ કોરોનાના ટેસ્ટ અને તે અંગેની જાગૃતિ પર પણ ભાર મૂક્યો હતો. તેમણે જણાવ્યું હતું કે લાયકાત ધરાવતી દરેક વ્યક્તિએ વેક્સિન લેવી જોઇએ. આ બાબતે સમાજ અને વહીવટીતંત્ર બંનેનો મહત્વનો પ્રયાસ હોવો જોઇએ તેમ તેમણે જણાવ્યું હતું. પ્રધાનમંત્રીએ એ બાબત પર ભાર મૂક્યો હતો કે દેશમાં વેક્સિનનો જરાય બગાડ (ઝીરો વેસ્ટેજ) થાય નહી તે તરફ આપણે આગળ ધપવું જોઇએ. વેક્સિનેશનની ક્ષમતાનો મહત્તમ ઉપયોગ જ આપણી ક્ષમતામાં વધારો કરવાનો એક માર્ગ છે. પ્રધાનમંત્રીએ જણાવ્યું હતું કે આપણી સફળતા માઇક્રો કન્ટેનમેન્ટ ઝોન પ્રત્યેની આપણી જાગરૂકતા પર આધારિત છે. બિનજરૂરી આપણા ઘરની બહાર નહીં નીકળીને, લાયકાત ધરાવતા તમામ લોકો વેક્સિન લઈને અને માસ્ક તથા અન્ય નિયમોની પાલન કરીને કોરોનાના નિયમોને અનુસરીને આપણે માઇક્રો કન્ટેનમેન્ટ ઝોન અંગે જાગૃતિ લાવવા પ્રતિબદ્ધ બનીએ તેના પર સફળતાનો આધાર રહેલો છે. પ્રધાનમંત્રીએ ‘ટીકા ઉત્સવ’ના આ ચાર દિવસ દરમિયાન વ્યક્તિગત, સામાજિક અને વહીવટીતંત્રના સ્તરે એક લક્ષ્યાંક બનાવવાની અને દૃઢપણે તેને હાંસલ કરવાના પ્રયાસ હાથ ધરવાની હાકલ કરી હતી. તેમણે એવી આશા વ્યક્ત કરી હતી કે દરેક નાગરિક તેમાં ભાગ લેશે. કોરોનાને ફરીથી અંકુશમાં લેવા માટે જાગૃતિ અને જવાબદારીપૂર્વકનું વર્તન સફળતા અપાવશે. અંતે તેમણે ‘દવાઈ ભી, કડાઈ ભી’ નો મંત્ર યાદ અપાવ્યો હતો.
પ્રધાનમંત્રીએ ખ્વાજા મોઇનુદ્દીન ચિશ્તીની દરગાહ પર ચડાવવા માટે ચાદર મોકલાવી

પ્રધાનમંત્રી શ્રી નરેન્દ્ર મોદીએ આજે અજમેર શરીફ ખ્વાજા મોઇનુદ્દીન ચિશ્તીની દરગાહ પર ચડાવવા માટે લઘુમતિ બાબતોનાં મંત્રી શ્રી મુખ્તાર અબ્બાસ નકવીને ચાદર સોંપી હતી. પ્રધાનમંત્રીએ તેમના વાર્ષિક ઉર્સનાં અવસરે દુનિયાભરમાં વસેલા ખ્વાજા મોઇનુદ્દીન ચિશ્તીનાં અનુયાયીઓને શુભકામનાઓ પાઠવી છે.
પ્રધાનમંત્રીએ ગોવાના લોકોને તેમના રાજ્ય સ્થાપના દિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ગોવાના લોકોને તેમના રાજ્ય સ્થાપના દિવસ પર શુભેચ્છા પાઠવી છે. એક ટ્વીટમાં, પ્રધાનમંત્રીએ કહ્યું; "ગોવા રાજ્ય સ્થાપના દિવસ પર, ગોવાના લોકોને મારી શુભેચ્છાઓ. આ કુદરતી સૌંદર્ય અને મહેનતુ લોકોથી આશીર્વાદિત રાજ્ય છે. તે વિશ્વના તમામ ભાગોમાંથી લોકોને આકર્ષે છે. હું પ્રાર્થના કરું છું કે ગોવા પ્રગતિની નવી ઊંચાઈઓ આવનારા વર્ષો સુધી સર કરવાનું ચાલુ રાખે. "
મંત્રીમંડળે સ્વાસ્થ્ય અને પરિવાર કલ્યાણ વિભાગને આધિન સ્વાયત્ત સંસ્થાઓને તર્કસંગત બનાવવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે સ્વાસ્થ્ય અને પરિવાર કલ્યાણ વિભાગ અંતર્ગત સ્વાયત્ત સંસ્થાઓને તર્કસંગત બનાવવાની મંજૂરી આપી છે. આ સંસ્થાઓમાં રાષ્ટ્રીય આરોગ્ય નિધિ (આરએએન) અને જનસંખ્યા સ્થિરતા કોષ (જેએસકે) સામેલ છે. તેનાં કામકાજને સ્વાસ્થ્ય અને પરિવાર કલ્યાણ વિભાગ અંતર્ગત રાખવાનો પ્રસ્તાવ પણ છે. સ્વાસ્થ્ય અને પરિવાર કલ્યાણ વિભાગને આધિન સ્વાયત્ત સંસ્થાઓને તર્કસંગત બનાવવામાં આંતર-મંત્રીમંડળીય ચર્ચાવિચારણા અને આ સંસ્થાઓમાં ઉપલબ્ધ પેટાનિયમોની સમીક્ષા સામેલ છે. રાષ્ટ્રીય આરોગ્ય નિધિની રચના એક નોંધાયેલી સોસાયટી સ્વરૂપે કરવામાં આવી હતી, જેથી કેન્દ્રીય સરકારી હોસ્પિટલોમાં સારવાર કરાવતાં ગરીબ દર્દીઓને નાણાકીય ચિકિત્સા સહાયતા આપી શકાશે. આ હોસ્પિટલનાં તબીબી નિરીક્ષકોને આગોતરૂ ભંડોળ આપવામાં આવશે, જે દરેક કેસને જોઈને સહાયતા પ્રદાન કરશે. સ્વાસ્થ્ય અને પરિવાર કલ્યાણ વિભાગ હોસ્પિટલોને ભંડોળ પ્રદાન કરે છે એટલે આ વિભાગ દ્વારા હોસ્પિટલોને સહાય સીધી આપી શકાય છે. આ રીતે આરએએનનું કામકાજ સ્વાસ્થ્ય અને પરિવાર કલ્યાણ વિભાગને અંતર્ગત લાવવામાં આવશે. આરએએન સોસાયટીની વ્યવસ્થાપન સમિતિ સોસાયટી નોંધણી કાયદા, 1860ની જોગવાઈઓ અંતર્ગત સ્વાયત્ત સંસ્થાઓ રદ કરવા માટે બેઠક કરશે. આ ઉપરાંત સ્વાસ્થ્ય મંત્રી કેન્સર દર્દીઓ માટેનાં ભંડોળ(એચએમસીપીએફ)ને પણ વિભાગમાં સ્થળાંતરિત કરવામાં આવશે. આ માટે એક વર્ષનો સમય નક્કી કરવામાં આવ્યો છે. જનસંખ્યા સ્થિરતા કોષ (જેએસકે) વર્ષ 2003માં 100 કરોડ રૂપિયાનાં ભંડોળ સાથે સ્થાપિત કરવામાં આવ્યો હતો. તેનો ઉદ્દેશ જનસંખ્યા સ્થિરીકરણ વ્યૂહરચનાઓ પ્રત્યે જાગૃતિ વધારવાનો હતો. જેએસકે લક્ષિત વસતિને ધ્યાનમાં રાખીને વિવિધ કામગીરીઓનું આયોજન કરે છે. મંત્રાલય દ્વારા જેએસકેને સતત નાણાકીય ભંડોળ આપવામાં આવતું નથી. જનસંખ્યા સ્થિરીકરણ વ્યૂહરચનાઓને ખાનગી અને કોર્પોરેટ ભંડોળની જરૂર હોય છે, જે જેએસકે દ્વારા સંભવ છે. જેએસકે જનસંખ્યા સ્થિરીકરણ વ્યૂહરચનાઓમાં મહત્ત્વપૂર્ણ ભૂમિકા અદા કરશે, છતાં પણ એક સ્વાયત્ત સંસ્થા સ્વરૂપે તેનું અસ્તિત્વ જરૂરી નહીં હોય. આ રીતે એક સ્વાયત્ત સંસ્થા સ્વરૂપે જેએસકેને બંધ કરી શકાય છે, કારણ કે ભંડોળ સ્વરૂપે તેનું કામકાજ વિભાગ દ્વારા થઇ શકે છે. પૃષ્ઠભૂમિ: ખર્ચ વ્યવસ્થાપન પંચની ભલામણોનાં આધાર પર નીતિ આયોગે 19 સ્વાયત્ત સંસ્થાઓની સમીક્ષા કરી હતી. આ તમામ સંસ્થાઓ સ્વાસ્થ્ય અને પરિવાર કલ્યાણ વિભાગને આધિન હતી અને તેમને સોસાયટી નોંધણી કાયદા, 1860 અંતર્ગત રચવામાં આવી હતી. નીતિ આયોગે સમીક્ષા સમિતિને પોતાનો વચગાળાનો રિપોર્ટ સુપરત કર્યો છે, જેમાં આ સંસ્થાઓને તર્કસંગત બનાવવાની ભલામણો કરી છે. સરકારનો મુખ્ય પ્રયાસ એ છે કે સ્વાયત્ત સંસ્થાઓની સમીક્ષા કરવામાં આવે અને તેમને તર્કસંગત બનાવવામાં આવે, જેથી તેનાં કામકાજ, તેની અસર અને કાર્યકુશળતામાં સુધારો થાય, નાણાકીય અને માનવીય સંસાધનોનો ઉચિત ઉપયોગ થાય, વર્તમાન નીતિમાં તેમની પ્રાસંગિકતા અને વહીવટીમાં વધારો થાય તથા તેમનાં પર યોગ્ય રીતે નજર રાખી શકાય. સમિતિએ આરએએન અને જેએસકેને બંધ કરવાની તથા તેમનાં કામકાજને મંત્રાલયને આધિન લાવવાની ભલામણ કરી છે.
પ્રધાનમંત્રીએ સૌને દુર્ગા અષ્ટમીની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ સૌને દુર્ગા અષ્ટમી નિમિત્તે શુભેચ્છા પાઠવી છે. પ્રધાનમંત્રીએ કહ્યું કે મા દુર્ગાના આશીર્વાદ હંમેશા આપણા પર રહે અને તેમના આશીર્વાદ આપણા સમાજમાં સુખ અને સુખાકારીની ભાવનાને આગળ વધારે. શ્રેણીબદ્ધ ટ્વિટમાં પ્રધાનમંત્રીએ કહ્યું;
પ્રધાનમંત્રી શ્રીએ રાધા સોમી સત્સંગ બિયાસની મુલાકાત લીધી

પ્રધાનમંત્રી શ્રી નરેન્દ્ર મોદીએ આજે રાધા સોમી સત્સંગ બિયાસની મુલાકાત લીધી હતી. તેમણે બાબા ગુરિન્દર સિંહ ધિલ્લોન સાથે વાતચીત કરી અને ત્યાંની ગતિવિધિઓ જોઈ. પ્રધાનમંત્રી શ્રીએ ટ્વીટ કર્યું: “રાધા સોમી સત્સંગ બિયાસની મુલાકાત લેવાની અને તેઓ જે અસાધારણ કાર્ય કરી રહ્યા છે તે જોવાની તક મળી તે માટે આનંદ થયો. બાબા ગુરિન્દર સિંહ ધિલ્લોનજી સાથે પણ સમજદારીભરી વાતચીત કરી હતી, જેમનો સેવા પ્રત્યેનો જુસ્સો પ્રશંસનીય અને પ્રેરણાદાયી છે.”
ડિઝાસ્ટર રેઝિલિયન્ટ ઇન્ફ્રાસ્ટ્રક્ચર પર ઇન્ટરનેશનલ કોન્ફરન્સના ઉદ્ઘાટન સત્રમાં પીએમના સંબોધનનો મૂળપાઠ

મહાનુભાવો, નિષ્ણાતો, શિક્ષણવિદો, બિઝનેસ લીડર્સ, નીતિ નિર્માતાઓ અને વિશ્વભરના મારા પ્રિય મિત્રો, નમસ્કાર! ડિઝાસ્ટર રેઝિલિએન્ટ ઈન્ફ્રાસ્ટ્રક્ચર પરની આંતરરાષ્ટ્રીય પરિષદની ચોથી આવૃત્તિમાં તમારી સાથે જોડાઈને મને આનંદ થાય છે. શરૂઆતમાં, આપણે આપણી જાતને યાદ અપાવવી જોઈએ કે ટકાઉ વિકાસ લક્ષ્યોનું ગૌરવપૂર્ણ વચન કોઈને પાછળ ન છોડવાનું છે. તેથી જ, અમે સૌથી ગરીબ અને સૌથી વધુ નબળા લોકોની જરૂરિયાતો પૂરી કરવા માટે તેમની આકાંક્ષાઓને સાકાર કરવા માટે આગામી પેઢીના ઈન્ફ્રાસ્ટ્રક્ચરનું નિર્માણ કરીને પ્રતિબદ્ધ રહીએ છીએ. ઈન્ફ્રાસ્ટ્રક્ચર માત્ર મૂડી અસ્કયામતો બનાવવા અને રોકાણ પર લાંબા ગાળાનું વળતર પેદા કરવા વિશે નથી. તે સંખ્યાઓ વિશે નથી, તે પૈસા વિશે નથી, તે લોકો વિશે છે. તે તેમને યોગ્ય રીતે ઉચ્ચ ગુણવત્તાની, ભરોસાપાત્ર અને ટકાઉ સેવાઓ પ્રદાન કરવા વિશે છે. કોઈપણ ઈન્ફ્રાસ્ટ્રક્ચર વૃદ્ધિ વાર્તાના કેન્દ્રમાં લોકો હોવા જોઈએ. અને, આપણે ભારતમાં તે જ કરી રહ્યા છીએ. જેમ જેમ આપણે ભારતમાં મૂળભૂત સેવાઓની જોગવાઈઓને વધારીએ છીએ… શિક્ષણથી આરોગ્ય સુધી, પીવાના પાણીથી લઈને સ્વચ્છતા સુધી, વીજળીથી પરિવહન સુધી, અને ઘણું બધું, અમે આબોહવા પરિવર્તનનો પણ ખૂબ જ સીધી રીતે સામનો કર્યો છે. તેથી જ,
મંત્રીમંડળે પૂર્વોત્તર ક્ષેત્રોમાં સીટીડીપી દૂરસંચાર સેવાઓ પૂરી પાડવા માટે મેઘાલયમાં યુએસઓએફ યોજનાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે પૂર્વોત્તરનાં રાજ્યો (એનઇઆર) માટે મેઘાલયમાં અંદાજે રૂ. 3911ના ખર્ચે વિસ્તૃત દૂરસંચાર વિકાસ યોજના (સીટીડીપી)ના અમલીકરણને મંજૂરી આપી છે, જેના માટે સાર્વત્રિક સેવા જવાબદારી ભંડોળ (
વાહન સ્ક્રેપેજ નીતિનો આજે શુભારંભ ભારતની વિકાસ યાત્રામાં નોંધપાત્ર સીમાચિહ્નરૂપ છે: પ્રધાનમંત્રી

પ્રધાનમંત્રી શ્રી નરેન્દ્ર મોદીએ કહ્યું કે આજે વાહન સ્ક્રેપેજ નીતિની શરૂઆત ભારતની વિકાસયાત્રામાં એક મહત્વપૂર્ણ સીમાચિહ્નરૂપ છે. શ્રેણીબદ્ધ ટ્વિટમાં પ્રધાનમંત્રીએ કહ્યું; "વાહન સ્ક્રેપેજ નીતિનો શુભારંભ આજે ભારતની વિકાસ યાત્રામાં એક નોંધપાત્ર સીમાચિહ્નરૂપ છે. વાહન સ્ક્રેપિંગ ઈન્ફ્રાસ્ટ્રક્ચરની સ્થાપના માટે ગુજરાતમાં રોકાણકાર સમિટ શક્યતાઓની નવી શ્રેણી ખોલે છે. હું આપણા યુવાનો અને સ્ટાર્ટ-અપ્સને આ કાર્યક્રમમાં જોડાવા વિનંતી કરીશ. વાહન સ્ક્રેપિંગ પર્યાવરણને અનુકૂળ રીતે અયોગ્ય અને પ્રદૂષિત વાહનોને દૂર કરવામાં મદદ કરશે. અમારો ઉદ્દેશ પર્યાવરણીય રીતે જવાબદાર હોવા છતાં સધ્ધર #circulareconomy અર્થતંત્ર બનાવવો અને તમામ હિસ્સેદારો માટે મૂલ્ય લાવવાનો છે."